Subject: Kutse arstitudengite Karjääripäevale!
From: Karjääripäev EAÜS <[email-masked]>
To: <[email-masked]>, <[email-masked]>
Date: Mon, 22 Sep 2025 12:46:18 +0300

Tähelepanu! Tegemist on väljastpoolt asutust saabunud kirjaga. Tundmatu 
saatja korral palume linke ja faile mitte avada.

Lugupeetud Terviseameti esindaja!

Eesti Arstiteadusüliõpilaste Selts on korraldamas taas populaarseks osutunud 
arstitudengite Karjääripäeva. Selle tõttu võtamegi Teiega ühendust, et 
kutsuda Terviseametit osalema 19.11.2025 toimuvale Karjääripäevale. Üritus 
toimub Tartu Ülikooli raamatukogus aadressil W. Struve 1. Päeval vahemikus 
kell 12.00-17.00 toimub töömess raamatukogu suures saalis, kus igale 
osalevale asutusele on organiseeritud oma laud. Seal saate jagada infot 
haiglas töötamise, eriala või ettevõtte kohta, jagada infovoldikuid või 
meeneid jne. Ürituse raames on väga oodatud oma töömessi lauas mõne 
kaasahaarava ülesande läbiviimine.

Sellel aastal saame pakkuda osavõtjatele piiratud koguses ka suuremaid 
koostööruume, mis asuvad samas Tartu Ülikooli raamatukogu suures saalis ning 
kus saab terve päeva vältel läbi viia ülesandeid, praktiliste oskuste 
õpetamist, võimaluste tutvustamist ja muud sellist. Selle lisavõimaluse eest 
ootame toetust summas 500€.

Lisaks on taas väga oodatud Teiepoolse töötoa korraldamine, mis võimaldaks 
tudengites veel enam huvi äratada ning Teie asutusest parema ülevaate anda. 
Kirja allosas leiate inspiratsiooniks eelmisel aastal toimunud töötubade 
teemad ning väga oodatud on Teie endi ideed. Töötoad toimuvad Tartu Ülikooli 
raamatukogu seminari- või koostööruumides ning korraldamise võimaluse saavad 
esimesed sooviavaldajad. Siiski jätame ka korraldajatele valikuvõimaluse, et 
kindlustada tudengitele meeldejääv ning külluslik Karjääripäev. Töötoa 
korraldamise võimaluse eest palume Teilt toetust summas 200€.

Lisaks eelnevale oleme väga tänulikud ka igasuguse lisatoetuse eest, omalt 
poolt saame vastu pakkuda Teie reklaamimist Eesti Arstiteadusüliõpilaste 
Seltsi sotsiaalmeediakanalites. Karjääripäeva korraldamine on täielikult 
tudengite endi ettevõtmine ning kulukas projekt - Teie abiga kindlustame 
üheskoos, et sündmus toimub järgnevatelgi aastatel. Hindame Teie osalust 
üritusel kõrgelt ka siis, kui Te ei saa meid rahaliselt toetada.

Rohkem infot meie tegemistest leiate meie  <https://eays.ee/> veebilehelt!

Eelmisel aastal toimunud töötoad:

*
"Põnevik perearstikeskuses"

*
"Meeskondliku simulatsioonkoolituse töötuba"

*
"3D kõnnianalüüsi roll enne ja pärast selektiivset dorsaalset risotoomiat"

*
"Residentuur - mis, kes, kus, millal?"

*
“Taastusarsti roll erinevates raviteekondades”

*
“Ninaverejooksu ja võõrkeha eemaldamine"

*
"Patsiendi stabiliseerimine"

*
"Kõrvaloputuse praktiline töötuba"

*
“POCUS-e kasutamine erakorralises meditsiinis”

Kõike head soovides ja Teie vastust ootama jäädes!

  _____

Gerli Rehkalt, Karjääripäev 2025 kommunikatsioonitiimi juht

+372 53093811 | [email-masked] <http://eays.ee>  |  <http://eays.ee/> 
eays.ee

Eesti Arstiteadusüliõpilaste Selts

Estonian Medical Students' Association